Sučiansky potok

Sučiansky potok je vodný tok v Strážovských vrchoch na území okresu Prievidza. Je to pravostranný prítok rieky Nitrica s dĺžkou približne 5,5 km a je tokom V. rádu. 

 Priebeh toku 
Potok pramení na juhu strednej časti Strážovských vrchov, v geomorfologickom podcelku Nitrické vrchy a ich časti Rokoš, na severovýchodných svahoch vrchu Čihoc (), v nadmorskej výške približne  Od prameňa v lokalite Lesy v závere doliny, tečie sprvu východným smerom. V oblasti Hrabník priberá významný ľavostranný prítok z Podvrátnej doliny a stáča sa na juhovýchod. Priberá menší ľavostranný prítok z lokality Dolný les a pod Smolovou horou () vteká do obce Nitrianske Sučany. Tu priberá pravostranný prítok z lokality Pasienky a opúšťa geomorfologickú časť Rokoš. V rámci podcelku Nitrické vrchy vstupuje do časti Vestenická brána, kde pokračuje centrom obce. Na jej južnom okraji sa stáča na juh a poľnohospodárskou, mierne zvlnenou krajinou tečie bez významnejších prítokov. V oblasti Podskálie križuje cestu I/9 z Trenčína do Novák a onedlho sa, v nadmorskej výške približne , vlieva pod Ostrým vrchom () pravostranne do rieky Nitrica. Potok patrí do širšieho povodia rieky Váh. Na hornom toku lemuje náučný chodník Fraňa Madvu na vrch Rokoš ().

Potok pramení a preteká iba katastrálnym územím obce Nitrianske Sučany v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy
 Rokoš (geomorfologická časť), Vestenická brána

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Prievidza
Kategória:Nitrianske Sučany